Αποστέρηση και Ευημερία των Παιδιών στην Ευρωπαϊκή Κοινωνική Πολιτική: μια κοινωνιολογική και θεολογική προσέγγιση
Creators: name: Αλμπάνη, Χρυσούλα Κυριάκου
Publisher: name: Aristotle University of Thessaloniki
Year: 2015
Subjects: παιδική ευημερία
παιδική φτώχεια, αποστέρηση
Ευρωπαική κοινωνική πολιτική
child well-being
child poverty, child deprivation
European social policy

description: Η ανάδυση της παιδοκεντρικής προοπτικής στην κοινωνιολογική ανάλυση, δηλαδή η νέα θεώρηση της παιδικής ηλικίας ως μια αυτόνομη και εξαιρετικά σημαίνουσα περίοδος στη ζωή ενός ανθρώπου και όχι αποκλειστικά ως ένα ενδιάμεσο στάδιο στην πορεία προς την ενηλικίωση, σε συνδυασμό με την αναγνώριση των Δικαιωμάτων του Παιδιού και την οικολογική θεώρηση της ανάπτυξής του, σηματοδοτεί μια αλλαγή παραδείγματος στη μελέτη της παιδικής ηλικίας. Τα παιδιά δεν είναι πλέον παθητικοί δέκτες των επιλογών των ενηλίκων και η ευημερία τους παύει να θεωρείται ετεροκαθοριζόμενη, καθώς προβάλλεται η ικανότητα τους να συμμετέχουν ενεργά στον προσδιορισμό της κοινωνικής τους ζωής, των νοημάτων που συγκροτούν τους πολιτισμούς τους και ιδίως στην κατασκευή της ευημερίας τους. Στο σύγχρονο επιστημονικό διάλογο, η παιδική ευημερία αποτελεί ένα διευρυνόμενο πεδίο μελέτης σε παγκόσμιο επίπεδο. Παράλληλα, σε επίπεδο Ευρωπαϊκής Ένωσης, ο κοινωνικός αντίκτυπος της κρίσης και οι επιπτώσεις του στις ζωές των παιδιών καθιστούν την «επένδυση στα παιδιά» επιτακτική κοινωνική πρόκληση. Σκοπός της παρούσας Διπλωματικής εργασίας είναι η κοινωνιολογική και θεολογική προσέγγιση της αποστέρησης και της ευημερίας των παιδιών στο πλαίσιο της Ευρωπαϊκής Κοινωνικής Πολιτικής. Στην κατεύθυνση αυτή, τα κυρίαρχα ερευνητικά ερωτήματα που πραγματεύεται αφορούν στην εννοιολογική πλαισίωση της «καλής ζωής» των παιδιών και τον τρόπο σύλληψης της ευημερίας τους, τον προσδιορισμό των βασικών δεικτών με τους οποίους εκτιμάται η παιδική ευημερία, καθώς και του ρόλου της εκπαίδευσης στην άμβλυνση των κοινωνικών ανισοτήτων που εδράζονται στην παιδική ηλικία, αλλά και τη διερεύνηση της σχέσης ανάμεσα στη θρησκεία και την ευημερία των παιδιών.
description: The emergence of a child-centered perspective in sociological analysis, in the form of a new understanding of childhood as an autonomous and highly influential period in the life of a human being and not only as an intermediate stage on the way to adulthood, combined with the recognition of Children's Rights and the ecological view of child development, marks a paradigm shift in the study of childhood. Children are no longer considered as passive recipients of adult choices and their well-being is self-determined, considering the recognition of their ability to be actively involved in determining their social life, the ideas that constitute their culture and in the construction of their well-being in particular. In the modern scientific dialogue, child well-being consists a growing field of study worldwide. Furthermore, at EU level, the social impact of the crisis and its implications on children's lives make "investing in children" an urgent social challenge. The purpose of this Master Thesis Dissertation is the sociological and theological approach of the deprivation and well-being of children in the frame of the European Social Policy. In this context, the main research questions which are addressed, are related to the conceptual framework of children’s "good life" and the way their well-being is conceived, the identification of key indicators that assess children's well-being and the role of education in alleviating social inequalities rooted in childhood, as well as the investigation of the relationship between religion and child well-being.